# Ariobarzanes I

### De Viquipèdia

Ariobarzanes I Filoromà fou rei de Capadòcia. D'origen persa, fou elegit rei pels nobles del país vers el 86 aC, el senat va autoritzar la seva elecció (85 aC) contra el nomenament d'un fill del rei Mitridates VI Eupator del Pont (Ariarates IX).

Mitridates el va combatre i amb l'ajut del rei Tigranes II d'Armènia el va foragitar del país, però el 92 aC fou restaurat per Lluci Sul·la. [1]

El 88 aC Mitridates el va expulsar de nou, i encara que nominalment fou restaurat el seu fill Ariarates IX, al poc temps va proclamar l'annexió del regne al Pont, però Ariobarzanes fou de nou restaurat el 84 aC pels romans.

Durant un temps va poder governar sempre fidel a Roma (socius populi Romani atque amicus) però el 66 aC, a la sortida de Lucul·le, fou enderrocat altre cop per Mitridates que acabava de retornar l'any anterior i tenia l'ajut d' Armènia. L'any següent els romans sota Pompeu Magne van restaurar una vegada mes a Ariobarzanes I i li van cedir la Gordiene i la Sofene, arrabassades a Armènia (i alguns territoris a Cilícia). Ariobarzanes I va abdicar el 63 aC en el seu fill Ariobarzanes II, que va tenir amb la seva dona Atenais.

## [edita] Nota

1. ↑ El Diccionari de Biografia i Mitologia de Smith diu a més a més que fou enderrocat també el 90 aC, però restaurat per Marc Aquil·li el 89 aC

Obtingut de "http://ca.wikipedia.org../../../a/r/i/Ariobarzanes_I_189a.html"

Categoria: Reis de Capadòcia

##### Views

- Article
- Discussió
- Revisió actual

##### Cerca